 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת: סא"ל מיכל אמברם שחר**

**בעניין: התובע הצבאי: (ע"י ב"כ,** **קמ''ש עידו זגורי)**

**נגד**

נאשם: ח/ XXX רב"ט ח.ו (ע"י ב"כ, סרן ליאורה ליקאונט)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 23.03.2020 ועד יום 17.07.2022 למשך 847 ימים, בהתאם לכתב האישום המתוקן ולפרטים הנוספים.

* **ניתנה היום, כ"ב בכסלו תשפ"ד, 05.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר XXX במשך 847 ימים עד להתייצבותו.

מדובר בהשתמטות ממושכת מן השירות הצבאי אשר הסתיימה בהתייצבות.

הרקע להשתמטות נוגע לאורחות חייו של החייל ונתק מבית הוריו.

עם כניסתו להליך השילוב, השלים החייל טירונות XXX ושובץ במערך XXX. בהמשך, השלים XXX ומאז ממלא בהצלחה רבה תפקיד של XXX ביחידה. לאורך הליך השילוב זכה החייל לחוות דעת מצוינות ממפקדיו. הוא התמיד במסגרת הצבאית והפגין מקצועיות ומסירות. בד בבד, זכה החייל למעטפת ממערך הת''ש ולליווי של צוות מדור השילוב ועו''ס המשלב.

עתה עם סיום הליך השילוב, יש לברך את החייל על הדרך החיובית שעשה ולאמץ את הסדר הטיעון שהוצג.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: מג''ד XXX- סא''ל ברק, רס''ר ניב, ולקצינת הת''ש סגן נועה. העתק יועבר גם למפקד המלווה, סמ''ר שלו.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

1. **זכות ערעור כחוק.**
2. **ניתן היום, כ"ב בכסלו תשפ"ד, 05.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**נערך על ידי: ק.ג**

**בתאריך: 31.12.2023**

**חתימת המגיה: סגן שיר בן-ארמון**